**26.07.2013., Rīgā**

**Ieinteresēto piegādātāju uzdotie jautājumi un atbilžu sniegšana par**

**ATKLĀTU KONKURSU**

**„Būvdarbi energoefektivitātes paaugstināšanai Ķīpsalas peldbaseina ēkā, Ķīpsalas ielā 5, Rīgā Klimata pārmaiņu finanšu instrumenta (KPFI) finansētā projekta " Kompleksi risinājumi siltumnīcefektu gāzu emisiju samazināšanai " ietvaros”**

**ID Nr.RTU-2013/84**

**JAUTĀJUMS NR.1:** *Apkures* projekts paredz esošu radiatoru nomaiņu un demontāžu, bet lokālās tāmēs nav ietverti iekšējie apdares darbi, pēc to veikšanas. Lūdzam lokālās tāmēs ietvert iekšējos apdares darbus pēc radiatoru nomaiņas un demontāžas veikšanas.

**PASŪTĪTĀJA ATBILDE:**

Tāmē nav ietverti sienas apdares darbi pēc radiatoru demontāžas. Sienas apdares darbi pēc radiatoru demontāžas nav jāveic. Demontāžas montāžas darbi jāveic rūpīgi nebojājot un nepasliktinot esošo krāsojumu.

**JAUTĀJUMS NR.2:** Projekts paredz ārsienu S-04 siltināt ar poliuretāna putām (AR-21, lokālā tāme Nr.1-1 *Fasādes siltināšana* p.31), bet NOLIKUMA pielikumā „TEHNISKĀS PRSĪBAS-APRAKSTS” sadaļā 1.2 Sienas un starpsienas ir teikts: ”Fasādes ārsienas zem ventilējamās fasādes jāsiltina no ārpuses ar akmensvates plātnēm Paroc eXtra 150mm un vēja barjeras plāksnēm Paroc WAS 25t vai ekvivalentām (λ=0,036 w/mK) (atbilstoši PAROC sistēmai), kas jāstiprina pie sienu virsmas ar dībeļiem.

Dībeļu skaits līdz 8m augstumam - 6gab/m², ēku stūros - 10gab/m²”. Tāpat augšminētajā pielikumā ir sadaļa „1.8 Ūdensapgāde un kanalizācija”, bet projekts neparedz iekšējo ūdensvada un kanalizācijas tīklu izbūvi. (Tas pats sadaļa 1.7 Griesti). Lūdzam precizēt pretrunas un norādīt, kādas darbu tehnoloģijas un materiālus Pasūtītājs ir paredzējis pielietot.

**PASŪTĪTĀJA ATBILDE:**

Sienām S-01, S-02, S-03 paredzēts pielietot akmens vates siltumizolāciju, sienai S-04- poliuretāna putas (skatīt tehnisko projektu).

„TEHNISKĀS PRASĪBAS-APRAKSTS” sadaļā 1.2 Sienas un starpsienas, 1.8 Ūdensapgāde un kanalizācija”. (Tas pats sadaļa 1.7 Griesti) - ir vispārēja rakstura kvalitātes prasības no Rīgas Tehniskās universitātes, kuras ir jāņem vērā pie atbilstošā darba izpildes, bet ja šie darbi nav paredzēti Tehniskajā projektā tie nav jāveic un nav jāiekļauj piedāvājumā.

*Iepirkumu komisija*